## 

## REPUBLIKA HRVATSKA

## BJELOVARSKO-BILOGORSKA ŽUPANIJA

## II. osnovna škola Bjelovar

### Ivana viteza Trnskog 19

🕿 220 240, 244 728

🖂 [2.os-bjelovar@bj.t-com.hr](mailto:2.os-bjelovar@bj.htnet.hr)

[ured@os-druga-bj.skole.hr](mailto:ured@os-druga-bj.skole.hr)

OIB 68503362068

KLASA: 008-01/18-01/01

URBROJ: 2103-39-01-18-1

U Bjelovaru, 03. rujna 2018. godine

Na temelju članka 37. Opće uredbe o zaštiti podataka i članka 169. Statuta II. osnovne škole Bjelovar, ravnateljica Davorka Bačeković - Mitrović donosi

**O D L U K U**

**o imenovanju službenika za zaštitu osobnih podataka**

**Članak 1.**

Tina Vujčić, tajnica II. osnovne škole Bjelovar imenuje se službenikom za zaštitu osobnih podataka u II. osnovnoj školi Bjelovar.

**Članak 2.**

Službenik za zaštitu osobnih podataka obavlja sljedeće dužnosti:

* informira i savjetuje voditelja obrade ili izvršitelja obrade te zaposlenike koji obavljaju obradu o njihovim obvezama iz Uredbe te drugim odredbama Unije ili države članice o zaštiti podataka,
* prati poštivanje Uredbe te drugih odredaba Unije ili države članice o zaštiti podataka i politika voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade,
* pruža savjete, kada je to zatraženo, u pogledu procjene učinka na zaštitu podataka i praćenje njezina izvršavanja,
* surađuje s nadzornim tijelom,
* djeluje kao kontaktna točka za nadzorno tijelo o pitanjima u pogledu obrade, što uključuje i prethodno savjetovanje, te savjetovanje, prema potrebi, o drugim pitanjima.

**Članak 3.**

Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti.

Ova obveza traje i nakon prestanka obavljanja dužnosti službenika za zaštitu osobnih podataka.

**Članak 4.**

Službeni kontakt podaci službenika za zaštitu osobnih podataka su:

* Telefon/fax 043/220 240, kućni 103, 043/244 728
* Mjesto i adresa rada: Bjelovar, Ivana viteza Trnskog 19
* E-mail adresa: [ured@os-druga.bj.skole.hr](mailto:ured@os-druga.bj.skole.hr)

**Članak 5.**

O imenovanju službenika za zaštitu osobnih podataka izvijestit će se Agencija za zaštitu osobnih podataka u roku od mjesec dana od dana donošenja ove Odluke.

Odluka o imenovanju službenika za zaštitu osobnih podataka II. osnovne škole Bjelovar od 23. ožujka 2015. godine (KLASA: 008-01/15-01/01, URBROJ: 2103-39-01-15-1) stavlja se izvan snage.

**Članak 6.**

Ova odluka stupa na snagu danom donošenja i objavljuje se na oglasnoj ploči i mrežnim stranicama škole.

**Ravnateljica škole:**

**dr.sc. Davorka Bačeković - Mitrović**